Moneyball

Moneyball είναι αμερικανικό βιογραφικό αθλητικό δράμα, παραγωγής 2011, σε σκηνοθεσία Μπένετ Μίλερ και σε σενάριο των Στίβεν Ζαϊλίαν και Άρον Σόρκιν. Η ταινία είναι βασισμένη στο ομότιτλο βιβλίο του Μάικλ Λιούις και εστιάζει στον οικονομικό αναλυτή και στον μάνατζερ της ομάδας μπέιζμπολ Oakland Athletics και στις προσπάθειές τους να στελεχώσουν μια καλή ομάδα. Ενώ αντιμετωπίζουν σοβαρές οικονομικές δυσκολίες, θα καταφέρουν να θέσουν σε εφαρμογή ένα πρωτοποριακό πρόγραμμα στατιστικής μέσω ηλεκτρονικού υπολογιστή, που θα τους βοηθήσει να στελεχώσουν την ομάδα με τους καταλληλότερους παίχτες, παραμένοντας παράλληλα εντός μπάτζετ και η ομάδα να κερδίσει 20 συνεχόμενους αγώνες. Πρωταγωνιστούν οι Μπραντ Πιτ, Τζόνα Χιλ και Φίλιπ Σέιμουρ Χόφμαν.

Η Columbia Pictures αγόρασε τα δικαιώματα του βιβλίου το 2004 και το πρότζεκτ βρισκόταν για χρόνια στο στάδιο της ανάπτυξης. Η ταινία κυκλοφόρησε στους κινηματογράφους στις 23 Σεπτεμβρίου 2011, απέσπασε κυρίως καλές κριτικές ενώ κινήθηκε ικανοποιητικά και στο box office. Έλαβε τέσσερις υποψηφιότητες για Χρυσή Σφαίρα και έξι υποψηφιότητες για Όσκαρ μεταξύ των οποίων Καλύτερης Ταινίας και Α' Ανδρικού Ρόλου.

Πλοκή
Στις αρχές της δεκαετίας του 2000, ο Μπίλι Μπιν είναι ο μάνατζερ της ομάδας Oakland Athletics, μίας άσημης ομάδας μπέιζμπολ που χάνει τους καλύτερους παίκτες της στην αρχή της νέας σεζόν και αναγκάζεται να μειώσει κι άλλο το ήδη περιορισμένο μπάτζετ. Ο Μπιν, θα εντοπίσει τον Πίτερ Μπραντ, έναν ιδιοφυή νεαρό, μελετητή του αθλήματος. Μαζί θα καταστρώσουν ένα πρωτοποριακό μοντέλο διοίκησης της ομάδας, το οποίο βασίζεται στη στατιστική ανάλυση μέσω ηλεκτρονικού υπολογιστή όπου αν επιβεβαιωθεί στην πράξη, είναι ικανό να αλλάξει ριζικά την ιστορία του μπέιζμπολ. Κόντρα σε όλα τα προγνωστικά, οι Oakland Athletics επιχειρούν να ξεπεράσουν τις δυσκολίες τους και τις μεγάλες δυνάμεις του πρωταθλήματος και να στεφθούν πρωταθλητές.

Ηθοποιοί και Χαρακτήρες
 Μπραντ Πιτ στο ρόλο του Μπίλι Μπιν
 Τζόνα Χιλ στο ρόλο του Πίτερ Μπραντ
 Φίλιπ Σέιμουρ Χόφμαν στο ρόλο του Αρτ Χόου
 Κρις Πρατ στο ρόλο του Σκοτ Χάτεμπεργκ
 Κέισι Μποντ στο ρόλο του Τσαντ Μπράντφορντ
 Στίβεν Μπίσοπ στο ρόλο του Ντέιβιντ Τζάστις
 Ρόις Κλέιτον στο ρόλο του Μιγκέλ Τεχάδα
 Ντέιβιντ Χάτσισον στο ρόλο του Τζον Μάμπρι
 Κάθριν Μόρρις στο ρόλο της Τάρα Μπιν
 Ρόμπιν Ράιτ στο ρόλο της Σάρον
 Κέρις Ντόρσι στο ρόλο της Κέισι Μπιν

Παραγωγή
Ο Σταν Τσέρβιν έγραψε τα πρώτα προσχέδια του σεναρίου μετά την απόκτηση των δικαιωμάτων από την Columbia Pictures το 2004. Ωστόσο, το 2007 ο Τσέρβιν αποχώρησε. Ο Στίβεν Ζαϊλίαν προσελήφθη να γράψει το σενάριο και ο Ντέιβιντ Φράνκελ ανέλαβε τη σκηνοθεσία. Αργότερα ο Στίβεν Σόντερμπεργκ αντικατέστησε τον Φράνκελ. 

Στις 19 Ιουνίου 2009, λίγες μέρες πριν ξεκινήσουν τα γυρίσματα, η Sony έβαλε το πρότζεκτ στην αναμονή. Το σχέδιο των Ζαϊλίαν και Σόντερμπεργκ περιείχε στοιχεία μη παραδοσιακά για μια αθλητική ταινία, όπως συνεντεύξεις με πραγματικούς παίκτες. Ο Σόντερμπεργκ αποχώρησε και αντικαταστάθηκε από τον Μπένετ Μίλερ. Ο Άρον Σόρκιν ανέλαβε να γράψει μια άλλη εκδοχή του σεναρίου.

Βox office
Με προϋπολογισμό 50.000.000 δολάρια, το Moneyball έκανε άνοιγμα τριημέρου στη 2η θέση με 19,5 εκατομμύρια δολάρια. Στο αμερικανικό box office απέφερε 75,6 εκατομμύυρια δολάρια και στον υπόλοιπο κόσμο 34,6 εκατομμύρια δολάρια. Παγκοσμίως συγκέντρωσε 110,2 εκατομμύρια δολάρια.

Βραβεία & Υποψηφιότητες
ΟργάνωσηΚατηγορίαΥποψήφιοςΑποτέλεσμαΠαραπομπήΌσκαρ  Καλύτερη Ταινία υποψηφιότητα Α' Ανδρικού Ρόλου Μπραντ Πιτ υποψηφιότητα Β' Ανδρικού Ρόλου Τζόνα Χιλ  υποψηφιότητα Προσαρμοσμένο Σενάριο Στίβεν Ζαϊλίαν & Άρον Σόρκιν  υποψηφιότητα Μοντάζ Κρίστοφερ Τέλεφσεν  υποψηφιότητα Μίξη Ήχου  Ντεμπ Αντέρ, Ρον Μπόσαρ, Ντέιβ Τζιαμάρκο & Εντ Νόβικ  υποψηφιότηταΧρυσές Σφαίρες  Καλύτερη Ταινία - Δράμα   υποψηφιότητα Α' Ανδρικού Ρόλου - Δράμα   Μπραντ Πιτ υποψηφιότητα Β' Ανδρικού Ρόλου Τζόνα Χιλ υποψηφιότητα Σενάριο  Στίβεν Ζαϊλίαν & Άρον Σόρκιν υποψηφιότητα Screen Actors Guild Awards  Καλύτερη Ανδρική Ερμηνεία σε Πρωταγωνιστικό Ρόλο  Μπραντ Πιτ  υποψηφιότητα  Καλύτερη Ανδρική Ερμηνεία σε Δευτεραγωνιστικό Ρόλο   Τζόνα Χιλ  υποψηφιότητα BAFTA Α' Ανδρικού Ρόλου  Μπραντ Πιτ υποψηφιότητα Β' Ανδρικού Ρόλου Τζόνα Χιλ  υποψηφιότητα Διασκευασμένο Σενάριο  Στίβεν Ζαϊλίαν & Άρον Σόρκιν υποψηφιότητα

 Παραπομπές 

 Εξωτερικοί σύνδεσμοι 
 Moneyball στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες παραγωγής Columbia Pictures
Κατηγορία:Ταινίες σε παραγωγή Μπραντ Πιτ
Κατηγορία:Ταινίες του 2011
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Αμερικανικές βιογραφικές ταινίες
Κατηγορία:Ταινίες βασισμένες σε βιογραφίες
Κατηγορία:Αμερικανικές αθλητικές ταινίες
Κατηγορία:Ταινίες με μουσική σύνθεση Μάικλ Ντάνα